**1.1**

**Mesto Fiľakovo**

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa § 281 až § 288 zákona č. 513/1991 Zb. Obchodný zákonník v znení neskorších predpisov

zverejňuje

zámer predaja svojho majetku formou obchodnej verejnej súťaže č. 01/2022

schválenou uznesením mestského zastupiteľstva č. 13/2022 zo dňa 24.02.2022.

**PREDMET SÚŤAŽE**

1. Predmetom obchodnej verejnej súťaže (ďalej len „OVS“) je predaj mestského pozemku, ktorý je zapísaný na LV č. 2272 k.ú. Fiľakovo ako parc. CKN č. 2789 zastavaná plocha a nádvorie o výmere 141 m2 v podiele 1/1.

2. Minimálna kúpna cena je stanovená v zmysle uznesenia MZ č. 13/2022 zo dňa 24.02.2022 vo výške **29,16 EUR/m2**, ktorá predstavuje cenu určenú znaleckým posudkom.

3. Pozemok je situovaný na ul. SNP a je zarastený náletovou vegetáciou. Nehnuteľnosť sa predáva v stave v akom sa nachádza v čase vyhlásenia tejto OVS. Podľa Územného plánu mesta Fiľakovo ide o územie zmiešané centrálne (podrobne viď. 1.3 – Situácia nehnuteľností).

**PODMIENKY SÚŤAŽE**

1. Súťaž sa začína dňom jej uverejnenia na internetovej stránke mesta <http://www.filakovo.sk> a na úradnej tabuli mesta Fiľakovo.

2. Návrh do OVS predkladá záujemca v zalepenej obálke, kde uvedie meno, adresu záujemcu a označenie „OVS č. 01/2022 – POZEMOK – UL. SNP – NEOTVÁRAŤ“-

V obálke záujemca predloží:

1. návrh kúpnej zmluvy
2. súhlas záujemcu so súťažnými podmienkami,
3. súhlas záujemcu so spracovaním osobných údajov na účely zabezpečenia úkonov spojených s OVS,
4. čestné vyhlásenie záujemcu o tom, že v prípade víťazstva v OVS všetky náklady súvisiace s prevodom predmetu OVS uhradí na vlastné náklady (vytýčenie hranice pozemku, správny poplatok a pod.)
5. čestné vyhlásenie záujemcu o tom, že v čase podania návrhu nie je voči nemu vedené exekučné ani konkurzné konanie alebo reštrukturalizačné konanie,
6. čestné vyhlásenie záujemcu o tom, že v čase podania návrhu nemá žiadne podlžnosti voči vyhlasovateľovi a ani organizáciám zriadeným mestom,

3. Kritériom na vyhodnotenie ponúk je najvyššia ponúkaná cena za predmet súťaže v celku.

4. Návrh musí byť doručený na adresu vyhlasovateľa : Mestský úrad Fiľakovo, oddelenie ekonomiky a majetku mesta, Radničná 25, 986 01 Fiľakovo najneskôr do **4. apríla 2022 do 13.00 hod**. Návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do súťaže zaradený.

5. Návrhy predložené do OVS vyhodnotí komisia schválená Mestským zastupiteľstvom vo Fiľakove uznesením č. 13/2022 zo dňa 24.02.2022. Výsledok OVS oznámi vyhlasovateľ účastníkom súťaže do 5 dní po ukončení vyhodnotenia súťažných návrhov.

6. Zasadnutie hodnotiacej komisie sa uskutoční v termíne najneskôr do 06.04.2022.

7. Vyhlasovateľ si vyhradzuje

- právo odmietnuť všetky predložené návrhy a ukončiť súťaž bez výberu návrhu,

- právo v odôvodnených prípadoch súťažné podmienky meniť alebo súťaž zrušiť,

- právo predĺžiť lehotu na vyhlásenie výsledku súťaže,

- právo v prípade formálnych nedostatkov návrhu, ktoré nemenia obsah, vyzvať navrhovateľa na doplnenie a vykonanie opravy,

- právo odmietnuť návrh, ktorý neobsahuje požadované náležitosti súťaže,

- právo odmietnuť návrh, ktorý obsahuje zjavne nepravdivé skutočnosti a informácie,

- právo odstúpiť od zmluvy v prípade nezaplatenia kúpnej ceny a ostatných nákladov v stanovenej lehote,

- právo ponúknuť uzavretie kúpnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie kúpnej zmluvy, alebo ak nepodpíše kúpnu zmluvu do 30 dní odo dňa vyhodnotenia OVS.

8. Víťaz OVS bude povinný uhradiť kúpnu cenu a ostatné náklady v celku bez splátok.

9. Záujemcovia nemajú nárok na náhradu nákladov spojených s účasťou na súťaži.

10. Ďalšie informácie na tel.: 047/4381001 kl. 124 alebo 0915264290, resp. [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 01.03.2022

v.r.

Mgr. Attila Agócs, PhD.

primátor mesta

Prílohy:

Súťažné podmienky **1.2**

Situácia nehnuteľností **1.3**

Návrh kúpnej zmluvy **2a**

Súhlas záujemcu so súťažnými podmienkami **2b**

Súhlas záujemcu so spracovaním osobných údajov **2c**

Čestné vyhlásenia záujemcu podľa bodov **2d) až 2f)**

Vyvesené dňa : 01.03.2022

Zvesené dňa: